ming030890/wiki-yue-high-quality huggingface dataset:
物競天擇

物競天擇（粵拼：mat6 gi͏ng3 tin1 zaak6；英文：natural selection），又叫自然選擇，簡化講係生物遺傳上分化出唔同特徵，有啲好有啲壞（好係靠「能唔能夠幫種生物生存同繁殖」嚟衡量），有壞特徵嘅比較難生存同繁衍後代，所以畀環境淘汰，得返有好特徵嘅適應到環境而可以留低，將好特徵一代傳一代。

概論
睇埋：進化論
物競天擇嘅概念係由查理斯·達爾文（Charles Darwin）喺佢本名著《物種起源》（On the Origin of Species）嗰度提出嘅。「通過物競天擇進行嘅進化」係指某啲等位基因因為有利於生存同繁殖而變得更加常見嘅過程。例如身上帶有「抗藥能力勁嘅基因」嘅細菌個體比較能夠生存落去同埋繁殖，所以喺下一代入面「抗藥能力勁嘅基因」呢個等位基因就變得更加常見。呢個機制成日俾人話佢係不證自明嘅，因為個機制係三個簡單事實嘅必然結果：
表現型差異：就算係喺一個族群嘅生物入面，個體彼此之間喺形態、生理、行為等各方面（表現型）有所差異；
適應能力差異：唔同嘅表現型特徵對於生存同繁殖嘅影響都唔同，例如「皮下脂肪厚」對於喺凍嘅地方生存有利，而「不育」對繁殖不利；
適應能力嘅遺傳性：呢啲影響適應能力嘅表現型特徵受基因影響，有啲甚至完全由基因話事嘅，所以有得一代傳一代。
喺野外，好多時「生咗出嚟嘅下一代」數量大過「有得生存落去嘅下一代」，而呢啲原因令到同一個物種之間嘅個體會爭生存所需嘅資源（例如係爭嘢食）同埋繁殖嘅機會（例如係爭伴侶）。喺呢啲競爭嗰度，某啲個體因為先天優勢所以比較大機會爭贏，好似係天生大隻啲聰明啲所以比較擅長搵嘢食，或者天生個樣靚啲所以比較容易搵到伴侶，於是乎呢啲有先天優勢嘅個體同冇咁有優勢嘅比起上嚟，會比較有能力生存同繁殖－將自己身上嘅基因傳去下一代嗰度。

進化適應度
内文：進化適應度
物競天擇帶出咗進化適應度（fitness）呢個概念。一隻生物嘅進化適應度係指佢生存同繁殖嘅能力，而呢個能力決定佢有幾大機會將自己身上嘅基因傳去下一代。某隻生物嘅進化適應度係以「比例上有幾多後代帶有嚟自嗰隻生物嘅基因」嚟量度嘅，所以進化適應度唔係齋睇佢可以生到幾多個後代嘅－就算佢生到嘅仔女嘅數量係同類個體嘅十倍，如果嗰啲仔女因為太虛弱或者佢唔識照顧等嘅原因而生存唔到，呢隻生物嘅進化適應度都唔會好高。
一個特徵（或者等位基因）嘅進化適應度唔係定死咗唔變嘅。如果個族群住嘅環境變咗，本嚟係中性或者有害嘅特徵可能會變成有利嘅特徵，反之亦然。
例如係好出名嘅樺尺蠖（學名：Biston betularia）噉：樺尺蠖係一種飛蛾，本來係白色帶黑斑點嘅，不過喺 18 世紀工業革命嘅英格蘭，工廠排出大量黑色嘅廢氣，引致樺尺蠖族群嘅色水有所改變－生態學家發現喺工業革命嗰兩個世紀期間，英格蘭樺尺蠖嘅色水變到黑鼆鼆噉色。根據生物學家嘅研究，呢個現象嘅原因如下－樺尺蠖嘅身體色水係由等位基因話事嘅，隻隻樺尺蠖身上都有決定佢身體色水嘅基因，而「白色帶斑點嘅基因」同埋「黑色嘅基因」係呢個基因嘅等位基因，喺英格蘭樺尺蠖由白色帶斑點變成近乎全黑嘅色水嘅過程當中，「黑色嘅基因」喺呢個族群嘅基因庫入面出現嘅頻率提升咗（黑色身體喺污染得勁嘅環境嗰度起到保護色作用），而「白色帶斑點嘅基因」嘅出現頻率就相應跌咗－喺定義上就係一個進化嘅例子。
上：未經工業革命嘅樺尺蠖樣本；下：工業革命後嘅樺尺蠖樣本。
好似係樺尺蠖噉：喺一個乾淨嘅自然環境嗰度，生到成身黑色會令到隻蠖變得更加樣眼，更加容易俾啲獵食者睇到同捉嚟食，但喺工業革命嗰陣，啲工廠噴咗好多污染物出嚟，搞到佢哋住嘅地方好多都變咗黑鼆鼆噉嘅色，喺呢個環境當中，「成身黑色」反而變咗做個有利嘅特徵，令到隻蠖變得冇咁樣眼。地球一路都有好多地殼活動、氣候同埋洋流等嘅嘢令地球嘅環境不斷噉變化，而呢啲變化令到地球上嘅生物要係噉進化嚟適應新環境，亦都令地球嘅生物多樣性（biodiversity）變得更加高。

// 定義咗柞子程序先。
function next_generation(simulation_data) { // 呢個子程序負責由一代嘅數據計下一代嘅樣
    var draws = 2 * N;
    var A1 = 0;
    var A2 = 0;
    for (var i = 0; i < draws; i = i + 1) {
        // p 乘嘅數值代表基因 P 有幾有利生存繁殖，嗰個數值愈高愈表示基因 P 有利生存繁殖。
        if (Math.random() <= p * 1.01) { // 喺呢個個案入面，0.5 * 1.01 大過 0.5，所以 A1 嘅數值比較有可能上升。
            A1 = A1 + 1;
        }
        else {
            A2 = A2 + 1;
        }
    }
    p = A1/draws; // 將 p 設做一代後，基因 P 喺個族群當中嘅出現頻率。如果 p 上面乘嗰個數大過 1，噉 p 嘅數值傾向會升。
    simulation_data.push(p);
}

function simulation(simulation_counter) { // 呢個子程序負責做模擬。
    p = 0.5; // 設 p 做 0.5，即係個族群入面一半個體有基因 P。 
    for (var i = 0; i < generations; i = i + 1) { // 行 200 代（設咗 generations = 200）。
        next_generation(data[simulation_counter]); // 行 next_generation 呢個子程序，行 200 次。
    }
}

// 個主程序喺呢度。
for (var i = 0; i < simulations; i = i + 1) { // 做 10 次模擬（設咗 simulations = 10），
    data.push([]); // 每次都將計出嘅數據放入 data[] 呢個 array 嗰度。
    simulation(i); // 行 simulation 呢個子程序。
}
draw_line_chart(data,"Generation","p",["Population Size:",N,"Generations:",generations]);
// 最後畫條線，以 X 軸表示代，Y 軸表示 p；如果「p * 1.01」當中 p 乘嗰個數大過 1，通常條線會係一條有好多起起跌跌、但總體偏升嘅線。
想像 Y 軸表示「某個有利等位基因嘅出現頻率」，X 軸代表「第幾代」。
物累

物累，人苦一種，身外物太多變成負擔，搞到人攰。又叫物役，人畀外物勞役。物欲太多而累。莊子哲學有提及，天道「故知天樂者、無天怨、無人非、無物累、無鬼責。」知道天樂者，唔受外物所拖累。
物累會招致滿屋物品。古時無自動機器生產，一般人好難有太多物品，天然嘢亦有時限，會腐壞。之不過有錢就會有愛好，累積愛好品，如金石古物之類。大清時篆刻家，好似鄧石如、王福庵都刻過「有好都能累此生」。
唔受物累，睇成賢人修養。歐陽修寫歸田錄，呂蒙正不受鏡個故仔後面評論，「蓋寡好而不為物累者，昔賢之所難也。」
自有工業大量生產，容易造成物累。加上速銷手段，如買幾件有平，買幾多錢有折，唔係咁必要都順便買埋，易搞到人買多咗嘢。唔捨得掉嘢，物累嚴重，就會變成垃圾屋。
收納租倉都唔係辦法，睇唔見物品，會累積更加多。收納完放埋一邊，亦會視而不見。收納要勞力，分類要勞力，取入取出要勞力，會使人更加攰。
物質文化

陶器係考古學成日研究嘅一種物質文化。
物質文化（英文：material culture）係指文化等嘅社會現象以實質物體形式嘅呈現，例如工藝品係一啲實質物體，同時又會展現整啲工藝品嘅人群嘅文化同諗法。
順帶一提，物質文化係考古學研究嘅重心。
物質

物質（粵拼：mat6 zat1）係物體組成嘅成份，最基本組成單位係原子，隨住唔同嘅相態會出現唔同嘅形象。
所有物體都可以轉換做能量，叫質能等價。而物質嘅質量永遠都唔會變，叫物質不滅定律。
物質成癮

物質成癮又叫物質依賴，係指一個人因為長期攝取特定物質而成癮繼而產生依賴嘅心理病。皆因多數都係藥物引起，所以又叫藥物成癮或者藥物依賴。如果係由毒品引起，亦可以叫做毒癮。
物質波

物質波（matter wave）係源自量子力學嘅一個概念，意思係指物質冚唪唥都具有波動嘅特性，例如一束電子可以好似一束光（波動嘅一種）噉出現繞射嘅行為。
物質波嘅諗頭係由法國物理學家路易斯·德布羅意（Louis de Broglie）提出嘅。佢仲提出咗所謂嘅德布羅意假說（De Broglie hypothesis）同埋德布羅意波長（De Broglie wavelength）嘅概念。德布羅意波長係一嚿有質量粒子嘅「波長」，德布羅意波長（）可以用以下嘅式計：
，
當中  係普朗克常數，而  就係粒粒子嘅動量。
物質濫用

物質濫用（substance abuse）係指以對身體有害嘅份量或者方法用一啲物質，例如係吸毒或者飲酒過量等。
物華街

物華街（英文：Mut Wah Street）係香港九龍觀塘一條馬路，由康寧道開始，去到協和街。
物質介面

物質介面（英文：matter interface）係指互相掂住、由唔同物質霸佔咗嘅兩個空間之間嘅界線。
積臣普樂

積臣普樂（Jackson Pollock，1912年1月28號—1956年8月11號）係一個有影響力忌美國畫家同埋抽象表現主義（abstract expressionism）運動忌主要力量。渠以其獨特創立忌滴畫而著名。
喺渠忌一生入邊，渠同時享有相當忌盛名同埋惡名：渠被認為係一個大部分時間隱居忌畫家；渠具有反覆無常忌脾氣，並且一生中大部分時間都喺道同酗酒做鬥爭。
渠喺懷俄明州忌科迪(Cody)出世，1929年移居紐約，進入藝術學生聯盟，喺托馬斯•哈特•本頓（Thomas Hart Benton）門下學也；1938年到1942年，為聯邦藝術工程做也；1943年開始轉向抽象藝術。1950年代到1960年代，渠通過「文化自由議會」（Congress for Cultural Freedom）受到中央情報局忌支持。
1947年開始使用「滴畫法」，取消畫架，將巨大忌畫布平鋪喺地上，用鑽有細窿忌盒、棍或者畫筆將顏料濺喺畫布上邊，稀薄忌顏料藉助噴霧器；作畫嗰時同畫布忌接觸毋固定喺一個位置，而係喺畫布四圍行，或者跨過去，等構圖無中心、結構無法辨認；以反覆忌無意識忌動作畫成複雜難辨、線條錯亂忌網；畫面上邊線條縱橫曲扭，色彩變幻無常。
積莊臣

積莊臣（粵拼：zik1 zong1 san4；英文：Jack Johnson；1975年5月18號—）係美國嘅原聲音樂唱作人、衝浪運動員同電影導演，喺夏威夷奧阿夫島（英文：Oahu）出世。
積葵·利維特

積葵·利維特（Jacques Rivette，1928年3月1號—2016年1月29號）係法國電影導演、編劇、影評人。1960年代起，佢冒起成為法國新浪潮電影運動中響噹噹嘅人物。

生平
利維持喺法國盧昂一個藥劑業家族出世。受法國電影《美女與野獸》啟蒙，佢開始立志拍電影，於是開始蒲電影會。1948年，佢拍咗第一齣短片"Aux Quatre Coins" 。1949年，佢移居巴黎追尋電影夢。佢開始睇大量默片同早期有聲片，仲識咗查布洛、尚盧高達、杜魯福等一班電影發燒友，而且積極參與放映後嘅討論會。1950年，佢加入伊力盧馬嘅電影評論雜誌"Gazette du Cinema"，開始寫寫評。同年，佢拍咗第二齣短片"Le Quadrille",由尚盧高達做主角。1953年，佢開始為巴贊創辦嘅雜誌《電影筆記》寫影評。
佢係1956年拍咗短片"Le Coup du berger"之後，喺1961年拍咗第一齣長片《巴黎屬於我們》。1966年，佢第二齣長片《修女》一度陷入禁映風波，但無礙電影喺商業上取得成功。佢最出名嘅作品《不羈的美女》獲得凱撒電影獎五項提名，而喺康城影展更加贏咗評審團大獎。佢其他名作包括：《莎蓮與茱莉浪遊記》（1974）、《四個女人的故事》（1989）同《小山36景》（2009）。
積確克

積確克（英文：Jack Frank Porteous Cork，1989年6月25號—）係一個男足球員，佢嚟自英國，踢緊中場，2006年出道。

葳蕤史
呢節要加長。
積葵丹美

積葵·丹美（法文：Jacques Demy，1931年6月5號—1990年10月27號）係法國電影導演、編劇、監製同埋演員。丹美嘅老婆係另一個法國出名導演艾麗絲·華妲。

生平
積葵丹美喺法國西岸Pontchateau地區出世，爸爸係汽車技工。佢自細鍾情映畫光影，決定報讀藝術課程，畢業後先後做過動畫、紀錄片導演嘅助手。積葵丹美憑第一齣長片《羅拉》打響名堂，贏得大獎。1962年，佢同女導演艾麗絲華妲結婚，兩人有一仔一女。1964年，佢嘅電影《秋水伊人》為佢贏得康城影展金棕櫚大獎。之後，佢又拍咗長片《柳媚花嬌》、《驢皮公主》等出名嘅劇情片。佢嘅遺作係1988年嘅《莫負良宵》。1990年，積葵丹美因為腦出血而死亡。佢畀人歸類為「法國新浪潮」「左岸派」導演。2008年，華妲先至承認丹美死因同愛滋病有關。
羅蓮柏歌

羅蓮柏歌（英文：Lauren Bacall，1924年9月16號—2014年8月12號）係美國女演員，1940年代開始活躍，曾經憑1996年電影《離譜戀曲》入圍奧斯卡最佳女主角獎嘅提名。
羅蘭·巴特

羅蘭·巴特係一個法國哲學家、語言學家、文學評論家、大學教員、編劇、社會學者、非虛構文學作家、散文家、作家、文學學者。
羅蕙錫

羅蕙錫（韓文：나혜석；1896年4月18號—1948年12月10號），初名兒只（아지），字明順（명순）、號晶月（정월），朝鮮漢城府出世，係韓國獨立運動家兼政治人，有名女性畵家詩人，作家，女性主意運動家。韓國初女性主意運動領首一人。喺韓國做早期的女性主義運動家, 家父長制同權爲主意批判之有名。1948年12月10號，病死，年五十三。
羅薩塔號

羅薩塔號（Rosetta）係歐洲太空總署用嚟研究67P/楚留莫夫－格拉希門克彗星嘅機械太空探測機。2004年3月2號發射，十年八個幾月後去到彗星，入軌道，黐住嘅菲萊登陸器就喺2014年11月12號降落喺彗星上面。
羅薩塔號喺2016年9月30號登陸67P/楚留莫夫－格拉希門克彗星，結束任務。
羅蘭

羅蘭喺粵語嚟講，既可以係中文名，又可以係從外文「Roland」譯過嚟嘅外文名。佢可以係：
胡氏中喙鯨

胡氏中喙鯨（學名：Mesoplodon carlhubbsi）係喙鯨科樽頭鯨屬嘅其中一個種。
胡海泉

胡海泉（粵拼：wu4 hoi2 cyun4；1975年8月13號—），係中國大陸二人男聲組合羽·泉嘅主唱同鍵盤手、北京EQarts唱片董事長。1998年，佢喺中國內地演藝圈出道，有時都做音樂綜藝節目評審。
胡池

胡池係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
胡海峰

胡海峰（1971年11月—），祖籍安徽績溪，喺甘肅出世。係中國共產黨前中央委員會總書記胡錦濤個仔，老母劉永清，而家做緊中共浙江省嘉興市委副書記兼市長。
胡海峰大學喺北方交通大學讀計算機同科學技術系，畢業之後入咗清華大學經濟管理學院讀EMBA。本身從商，後嚟聽當時做緊中共總書記嘅老豆話，決定棄商從政。
盟 (蒙古政區)

呢篇盟 (蒙古政區)係政治類嘅楔位文章，未完成；麻煩你幫手加下料，充實佢。
盡女星

盡女星（Thisbe），即係小行星88，係太陽系小行星帶嘅一粒小行星，喺1866年6月15號發現。
盜版黨

盜版黨（瑞典文：Piratpartiet）係瑞典一個政黨，專針對知識產權嘅各種問題，包括版權、專利，所有涉及保護知識產權嘅嘢都係佢哋關心嘅議題，佢哋認為而家嘅版權制度已經過時，唔應該無止境咁限制知識發放。除咗咁，佢哋另一樣關心嘅係加強私隱保護，包括私人財產同個人資料在內，呢兩樣議題都係互聯網上普遍發生嘅嘢。由於佢哋關心嘅議題都只係得呢兩樣，所以佢哋唔會以左翼或右翼做定位。

簡史
喺瑞典有幾個鍾意喺網上下載嘅人，覺得好多企業成日拎版權法出嚟做金牌，阻礙知識流通，尤其係網上下載文件，受到好多限制。於是喺2003年，呢班人就自己組咗個團體，支持互聯網上檔案互相分享合法性。
呢個組織本來唔係一個正式組織，不過喺2006年瑞典，佢哋就變咗做瑞典無議會席位嘅政黨之中最大嘅黨，而且佢哋嘅觀點亦有好多人支持，好似喺美國、法國、意大利、德國、比利時呢啲國家都有人有樣學樣搞盜版黨。

理念
盜版黨認為，而家嘅版權制度已經過時，好多企業利用版權限制知識發放，局限咗好多創造性工作。所以喺網上分享電影、音樂等等呢啲嘢唔應該犯法。
瑞典盜版黨主席 Rickard Falkvinge 話：「盜版黨最終目的係發起全球知識產權革命，已經有好多國家成立咗盜版黨，如果再拎到國會議席，我哋一定會令全世界刮目相看。」
佢哋覺得美國電影協會（Motion Picture Association of America, MPAA）同埋美國唱片工業協會（Recording Industry Association of America）郁啲就告人，又唔畀人用 P2P，重成日要人捐錢贊助反盜版行為，為咗自己利益而不擇手段，直情係科技進步同個人自由最大阻礙。

爭議
對於盜版黨出現，美國就曾經以官方形式向瑞典政府施壓，要佢哋一定要搞掂呢班友，如果唔係就將瑞典列入世界貿易組織黑名單。結果喺2006年5月瑞典警方突襲盜版港（Pirate Bay）網站總部，拉咗兩個高層。但係個網站停咗幾日之後又開返，不過改咗去荷蘭做總部。
盜火線

《盜火線》（Heat）係一部1995年嘅美國犯罪電影，由米高曼執導。主演係羅拔迪尼路、阿爾柏仙奴、韋基馬。
監倉

監倉一般係指監獄入面困住監犯嘅房，通常都係三面高牆，一面金屬圍欄。差館入面有類似嘅房困住疑犯，叫羈留室，俗名臭格。
羽生直剛

羽生直剛（1979年12月22號—）係日本足球員，司職中場，曾經喺2006～2008年間爲日本足球代表隊出場17次。
羽田機場新站

羽田機場新站係羽田機場Access線嘅終點站，站名係暫名。呢個站喺2022年開始起，預計喺2029年完工。

車站嘅位置
呢個站嘅設站地點預計喺羽田機場隔離，主要係服務用羽田機場嘅乘客。
羽田孜

羽田孜（日文：はた つとむ，1935年8月24號—2017年8月28號），日本政治人，曾經做過內閣總理大臣、農林水產大臣、大蔵大臣、外務大臣、新生黨領袖、太陽黨領袖、民政黨代表、民主黨幹事長、特別代表、最高顧問同眾議院議員。
佢響東京府東京市蒲田區（依家係東京都大田區蒲田）出世，籍貫長野縣，成城大學畢業，阿爺羽田貞義係教育家、老豆羽田武嗣郎係前眾議院議員。後嚟羽田孜嘅大仔雄一郎都做政治人，而細仔羽田次郎曾經兩次參加參議員選舉但失敗。
佢響1994年4月28號出任第八十代日本首相，但響做咗六十四日後，因為同社會黨、先驅新黨、自民黨達成協議而落台，係日本史上在任時間最短嘅內閣總理大臣。
曾經自認係中國人，話祖先係徐福嘅下屬，原因話係響日文入面，「羽田」同中國一個姓「秦」同音。
2012年宣佈淡出政界，做民進黨長野縣連名譽顧問。2017年病死，終年八十二歲。
羽田敬介

羽田敬介（1978年2月20號—）係日本足球員，司職守門員，效力過清水心跳，大阪櫻花，及愛媛FC。
羽田健人

羽田健人（1997年7月7號—）係日本足球員，打後衞位置，效力大分三神。
羽澤月乃

羽澤月乃 ，係日本嘅一個女藝人同埋配音員。
羽田千尋

羽田千尋，係日本嘅一個女藝人同埋配音員。
羽生結弦

羽生結弦（日文：羽生結弦，1994年12月7號—）係日本男子花式溜冰運動員，2014年同2018年攞過兩次冬季奧運男子單人花式溜冰金牌，2022年轉型做職業溜冰手。
羽田憲司

羽田憲司（1981年12月1號—）係日本足球員，司職中場，效力過鹿島鹿角，大阪櫻花，及神戶勝利船。
胡錫進

胡錫進（1960年4月7號—），中國政治人物，而家係中共鷹派官方報章《環球時報》嘅總編輯。

爭議
胡錫進作為《環球時報》嘅總編輯，時常透過社論或是微博、Twitter發表一啲挑釁性嘅言論，受到非議。

勾搭女下屬同埋有私生子
2020年12月，《環球時報》副總編輯段靜濤舉報胡錫進，話佢同《環球時報》社員工高穎同埋前原員工張楠伊長期保持唔正當嘅關係，2人仲分別為胡錫進生咗一個私生子。
胡雪蓮

胡雪蓮，香港親中派政治人，2023年香港區議會選舉後被政府委任做區議員。
胡進慶

胡進慶（粵拼：wu4 zeon3 hing3；簡化字：胡进庆；1936年3月—2019年5月13號）係中國動畫家同導演，亦係中國剪紙藝術同動畫相結合嘅先驅。佢嘅電影《鷸蚌相爭》喺1984年柏林國際電影節上攞到最佳短片銀熊獎。佢同人合作導演20世紀80年代嘅動畫片《葫蘆兄弟》，創作咗葫蘆寶寶，成為中國最受歡迎嘅動畫片之一。
胡釋安

胡釋安（英文：Shawn Hu，1995年4月4號—）係臺灣男演員，2018年出道。佢阿爸胡瓜都係臺灣藝人。
胡雅文

胡雅文（Amanda Jane Woodcock，1966年—）係香港親中派法律界人士，香港高等法院原訟法庭暫委法官，喺訂立《港版國安法》之後，佢成為咗國安法指定法官之一。
胡鉅華

胡鉅華，JP（英文：Thomas Wu Kui-wah），香港政府首長級公務員，職級係首長級丙級政務官，現任黃大仙民政事務專員。胡鉅華喺2002年加入香港政府做政務主任。佢首個職位係保安局助理秘書長，曾經負責投資移民事項，之後轉到教育統籌局負責人力基建政策。佢輾轉喺多個決策局同部門任職，包括政制及內地事務局、食物環境衞生署同食物及衞生局等。之後任職香港駐東京經濟貿易辦事處代表，並且喺首席代表出缺嗰時署理職位，到2022年8月由歐慧心接任代表一職先至返港。返港之後，胡鉅華隨即喺民政事務總署出任助理署長，並喺同年8月19號獲委任做官守太平紳士。之後港府安排佢喺2023年9月3號接替去清華大學進修嘅黃智華做黃大仙民政事務專員。
胡錦濤被帶離中共二十大會場事件

胡錦濤被帶離中共二十大會場事件係指2022年10月22號中共二十大閉幕會上，時任中国共产党總書記習近平派人拉走坐喺佢隔離嘅前任總書記胡錦濤，成件事被外國傳媒影到，引起世界各地熱烈討論。
件事發生喺二十大閉幕會中途，即係啱啱選完中央委員同中紀委委員，傳媒入場之後。根據西班牙《阿貝賽報》記者拍攝嘅相片，胡錦濤首先想睇檯上面嘅紅皮文件，被屬於習近平派系嘅政治局常委栗戰書、王滬寧阻止，亦引起坐喺隔離嘅習近平注意。之後，根據法新社影到嘅現場畫面，習近平貼身秘書、中共中央辦公廳副主任兼秘書局局長孔紹遜同習近平嘅貼身保鏢相繼趕過去，習近平吩咐咗兩句，兩個人出手想將胡錦濤帶走。期間胡錦濤多次想攞返紅皮文件，仲企圖打開習近平手旁邊嘅紅皮文件，但被習親手壓住。胡被工作人員拉起身，仲未離開座位嗰陣，坐喺佢左手邊嘅栗戰書想起身扶佢，但係坐喺栗左手邊嘅王滬寧將栗戰書拉返去佢座位。胡錦濤同工作人員雙方僵持咗大約一分半鐘，最後胡錦濤妥協，臨走嗰陣同習近平有短暫講返一兩句，習近平有短暫咁應答，胡仲用手拍咗拍習右手邊嘅李克強嗰肩膀。唔清楚胡錦濤同習近平嘅講話內容同埋胡錦濤嘅最終去向。事後引發媒體猜測，例如CNN認為胡錦濤係唔情願被逼離場。而新華社喺Twitter用英文話胡錦濤離場係因為「身體不適」，但喺中國境內冇任何中文報道。中國官方亦馬上啟動審查過濾行動，新浪微博全面封殺胡錦濤同佢嗰仔胡海峰嘅相關討論。
根據之後公佈嘅選舉結果，團派嘅原政治局常委李克強同汪洋落選中央委員，即係67歲嘅佢哋要宣佈退休。而胡錦濤悉心栽培嘅團派新星胡春華，雖然繼續當選中央委員，但做咗兩屆政治局委員兼且只有59歲嘅佢竟然被踢出政治局，即係到2023年兩會之後連副總理都冇得做。新一屆政治局全部換曬習近平派系人馬，連民間評價不佳嘅李強同蔡奇都憑借同習嘅關係晉升政治局常委。2012年，胡錦濤宣佈「裸退」不干政，將權力全部移交畀習近平，當時習近平仲稱讚胡「高風亮節」。習近平獨攬大權之後對胡錦濤毫不留情，同對團派「趕盡殺絕」嘅做法引起外界爭議。
聯合道公園

聯合道公園，香港公園之一，遊樂場之一，喺九龍仔聯合道一百九十五號，英文叫Junction Road Park。行政上歸九龍城區。設施有硬地球場、籃球場、網球場、緩跑徑、健身徑，以及七人足球場。
聯合聖經公會

聯合聖經公會（英文：The United Bible Societies ，縮寫UBS）喺1946年成立，係一個聯繫世界各地聖經公會嘅全球性組織，目的係促進各地聖經公會彼此勉勵，互相建立，同心合意拓展工作，共同以最廣泛、有效嘅方式分發同推廣《聖經》。

簡介
聯合聖經公會最初由13個國家嘅成員組成，今日已經發展成一個龐大嘅跨宗派組織，喺全球二百幾個國家同地區負責翻譯、出版、分發、推廣聖經嘅事工。聯合聖經公會成員肩負咗全球80%聖經分發嘅重任，喺世界各地大大促成教會嘅建立同增長。各地聖經公會雖然行政獨立，但喺禱告、翻譯、研究、財政資源上互相支援，聯成一個聖經事工嘅團契，類似聯合國一樣。有經濟能力嘅聖經公會，為未有能力嘅國家提供資助。
聯合航空

聯合航空（英文：United Airlines）係美國一間航空公司，總部設喺伊利諾州芝加哥。
聯合航空3411號班機趕客落機

聯合航空3411號班機趕客落機係美國聯合航空一單醜聞，發生喺2017年4月9號，由芝加哥奧黑爾國際機場飛去路易斯維易國際機場嘅UA3411班次客機，有位搭客夾硬畀人趕咗落機，航空公司嘅處理手法引起好大爭議。

經過
客機原定當地時間晏晝5點40分起飛，但航空公司突然話要安排4位職員搭呢班機，要求機上4個搭客落機。初頭職員話會賠400蚊美金，但無人理，再加碼到賠800蚊美金，都係無人理，就話用電腦隨機抽4個搭客。結果抽中4個人入面，有3個係亞裔人，當中有個係69歲華裔醫生。個醫生話佢第二日要睇症，唔可以走，又話會搵律師，航空公司就搵咗3位差人上機，夾硬抬佢落機，期間個醫生個頭撞傷咗流晒血。班機最後比原定時間遲咗約莫3個鐘頭先至起飛。
聯合道

聯合道（粵拼：lyun4 hap6 dou6；英文：Junction Road）係香港一馬路，喺九龍，駁通九龍仔同九龍城，中間經樂富。條路由窩打老道近歌和老街交界、浸會醫院以南，一直去到九龍城太子道西322號為止，全長一千八百米。聯合道窩打老道到竹園道一段，三綫雙程行車，中間有分隔，其餘就只係單線或者雙線雙程行車。
聯合道九龍東軍營段最多車，人車都會經過呢段聯合道。好多人由香港浸會大學往來九龍塘站。近延文禮士道以前有寮屋區，做過私人片場。對面座落一坐侯王廟。而民生書院對面有一墳場，而九龍城段可以話係九龍城市中心同住宅區嘅分界。
其中由竹園道去到東頭邨道一段，係黃大仙區同九龍城區邊界，而聯合道西面嘅樂富邨，就歸黃大仙區。

爆水渠
二零零六年十一月，聯合道近窩打老道爆水渠，要封晒東行線，車要改用禧福道入聯福道再返回聯合道。呢單意外搞到九龍塘、九龍仔交通混亂，歌和老街、多實街、德雲道等馬路排晒車龍，到夜晚先至好轉。
聯合颱風警報中心

聯合颱風警報中心（英文：Joint Typhoon Warning Center，縮寫：JTWC）係美國海軍同美國空軍聯合喺夏威夷珍珠港設立嘅中心，負責幫太平洋、印度洋同其他海域嘅熱帶氣旋發出警報。JTWC支援美國國防部嘅所有分支，同埋其他美國政府機構。呢個中心製作數據嘅主要用途喺為咗保障軍用船艦同埋飛機嘅安全，而且會傳送去同世界各國一齊運作嘅軍方基地。聯合颱風警報中心原本喺1959年喺關島尼米茲山創立。因為1995年嘅基地關閉與重整（Base Realignment and Closure）法案，1999年1月1號就搬咗去珍珠港。
聯合颱風警報中心全年持續監察、分析同埋預測熱帶氣旋嘅行程、發展同埋動向，呢間中心嘅責任範圍覆蓋全球九成熱帶氣旋嘅活動範圍。聯合颱風警報中心幫熱帶氣旋發警報，但呢個中心採用美國官方以一分鐘時間測持續風速嘅標準，而唔係世界氣象組織建議嘅十分鐘。不過同美國國家颶風中心唔同嘅係，聯合颱風警報中心並唔係用薩菲爾-辛普森颶風等級。呢間中心依家由32名美國空軍同埋海軍人員運作，而且用緊幾個衛星系統、探測器、雷達、地表、高空全面數據同埋大氣模型去完成任務。喺2000年之前，聯合颱風警報中心亦都會負責將西太平洋風力有熱帶風暴級或者以上嘅熱帶氣旋命名；但由2000年開始，幫颱風命名變咗由日本氣象廳負責。
真君廟

真君廟（英文：Chun Kwan Temple）係香港唯一供奉真君大帝嘅廟，喺新界青衣島，近住青衣鄉事會路同楓樹窩路交界。
維基同享有多媒體嘅嘢：Chun Kwan Temple
真善美村

真善美村係香港嘅一條公共屋邨，喺九龍馬頭圍富寧街5－55號，一共有3座樓，1965年入伙。

交通
港鐵屯馬綫宋皇臺站B1出口。
真光中學

真光中學係1872年由美國基督教長老會那夏理開辦嘅真光書院。從1872年成立一直到而家為止，出現咗好多間嗌「真光」嘅學校。

成個華人界入面嘅真光中學
廣州市真光中學：喺廣州市荔灣區白鶴洞。
真光實驗學校：喺廣州市荔灣區白鶴洞。
長堤真光中學：喺廣州市越秀區長堤。
廣州市真光中英文小學：喺廣州市荔灣區白鶴洞。
香港真光中學：喺香港島大坑。
九龍真光中學：喺香港九龍塘。
九龍真光中學附屬小學：喺香港九龍塘。
香港真光書院：喺香港鴨脷洲。
真光女書院：喺香港九龍油麻地。
與門

與門（AND）係其中一個最基本嘅邏輯門，A同B要同時輸入1，輸出先至係1，如果唔係嘅話就會係0。
興中會

興中會係近代中國第一個革命團體，由孫文喺1894年11月24號喺檀香山成立嘅革命會，係中國同盟會嘅前身，初時會長係楊衢雲。佢旨在「驅除韃虜，恢復中華，創立合眾政府」。1895年2月21號（農曆正月二十七日）喺香港設立總部。1905年8月20號興中會喺日本東京同光復會、華興會合併，成為中國同盟會。
響中國國民黨黨史中，以興中會喺1894年11月24號響夏威夷檀香山成立嘅日子為建黨日，直至今日。
晚清史（1840年—1911年） 改
重大事件
清皇室重要人物
重要人物
重要組織
興仁

興仁係中國貴州黔西南下轄嘅一個縣級市，有1785平方公里咁大。
與非門

與非門（NAND）係其中一個邏輯門，A同B要同時輸入1，輸出先至係0，如果唔係嘅話就會係1，效果等如先放一個與門，跟住放一個非門。
興化

興化係中國江蘇泰州一個縣級市，總面積2393平方公里，人口157萬。
與龍共舞

《與龍共舞》（英文：Dance with the Dragon）係1991年永盛、嘉禾出品嘅愛情喜劇港產片，由知名導演王晶編劇及執導，劉德華、張敏、葉德嫻同吳孟達主演，葉德嫻憑藉呢套片獲得第11屆香港電影金像獎最佳女配角獎。

劇情大綱
龍家俊（劉德華飾）係一位被阿媽逼婚嘅商業鉅子，亦係龍門企業嘅負責人，喺一次出海時被表妹鞏黛娜（翁虹飾）推落海，誤俾大嶼山警察鹹蝦叔（午馬飾）當係偷渡客追趕，阿龍逃走嗰時喺一間民宅屋頂上跌倒，遇到沖緊涼嘅月光（張敏飾），陰錯陽差之下，亦都被月光嘅媽媽十一姑（葉德嫻飾）當係偷渡客，最後阿龍被十一姑當係廉價勞工使。
阿龍嘅表哥鞏利（張堅庭飾）趁阿龍唔喺度，同敵手對企業合作，要開發土地。呢個時候阿龍跟隨嘅十一姑出老千，詐騙觀光客，冇諗到嗰班觀光客竟然係黑社會分子，十一姑反被要脅。月光誤以為阿龍係中國大陸省港旗兵組織嘅成員，於是要阿龍出面談判，阿龍歷經艱辛，透過得力助手蒼蠅叔（吳孟達飾），唱咗一段粵劇作為暗號，獲得鹹蝦叔嘅信任，鹹蝦叔率領一班警員假裝省港旗兵制服前嚟要脅嘅眾人，加以嚴刑拷打，但就得知佢哋幕後嘅主使人竟然係龍家俊，阿龍於是知道自己被冒名作惡。
十一姑母女決定上龍門企業搵龍家俊算帳，阿龍隨之進入公司，先至得知全部係表哥鞏利嘅陰謀。阿龍不辭而別，返龍家別墅，打算利用「慈善舞會」嘅機會揭穿陰謀，亦期待月光答應與龍共舞……
興元

興元係大唐皇帝李适嘅年號，相當於公元784年，前後總共1年。
膿

膿（Pus）係身體組織分泌嘅黃色體液，源自病原菌嘅的感染，主要成份係由免疫反應產生嘅白血球。
膽石症

膽石症（daam2 sek6 zing3，英文：choleliths），係喺膽囊度由膽汁化合物組成嘅結石。
膽粗粗·HERE WE GO

《膽粗粗·HERE WE GO》（英文：HERE WE GO, Off The Beaten Roads）係香港無綫電視嘅遊埠節目，由黃翠如、蔡景行、馮子亮、施焯日、彭家賢主持，2023年8月28號到9月22號逢禮拜一到五22:30到23:00喺J2台播出。節目主持會去遊覽四個風險指數好高嘅國：哥倫比亞、厄瓜多爾、黎巴嫩同科索沃。
膽振綜合振興局

膽振綜合振興局（日文：胆振総合振興局(Iburi sōgō shinkōkyoku)）係日本北海道嘅振興局，駐地喺室蘭市。2010年（平成22年）4月1號，由膽振支廳改組而來。

史
1897年（明治30年） - 「室蘭支廳」設立。
1899年（明治32年） - 虻田郡倶知安村（而今嘅倶知安町、京極町）移交畀岩内支廳（後來嘅後志支廳）管理。
1906年（明治39年） - 勇払郡占冠村移交畀上川支廳管理。
1910年（明治43年） - 虻田郡真狩村（而今嘅留寿都村、真狩村、喜茂別町）同狩太村（而今嘅ニセコ町）移交畀後志支庁管理。
1922年（大正11年） - 改名做「膽振支廳」。
2009年（平成21年） - 遷入「室蘭廣域中心大樓（日文：むろらん広域センタービル）」。
2010年（平成22年） - 膽振支廳改組變成「膽振綜合振興局」。

管轄
下面段文未譯好，歡迎你幫手。
従来の胆振支庁と同一であるが、条例により、「広域で所管することが望ましい業務」に関しては隣接する日高振興局管内においても事務に当たれるものとされている。
14支庁を9総合振興局・5振興局へ再編する北海道総合振興局設置条例では日胆総合振興局（にったんそうごうしんこうきょく）の名称で日高支庁より改組される日高振興局を下部組織として設置する予定であったが、「格下げ」に対する反発が生じたことから2009年（平成21年）3月に条例を改正。名称を支庁と同じ胆振総合振興局とし、日高振興局については総合振興局と同等の地位（地方自治法上の支庁）とされた。
膽機

膽機係將真空膽‎做電訊號放大器嘅裝置，駁埋唱碟機同音響喇叭，就係一套高級音響。靚嘅膽機可以做到「高音甜、中音準、低音勁」。
1960至70年代，膽機喺中低功率嘅低頻（頻率低過微波）放大器中已經被電晶體放大器取代。但由於膽機特別嘅音色，音響發燒友依然鍾意用。
膽汁

膽汁（粵拼：daam2 zap1，英文：Bile）係由大多數脊椎動物嘅肝細胞分泌出嚟嘅一種汁液，會儲喺膽囊嗰度，喺食嘢嗰陣膽汁會經膽總管畀釋放入小腸幫手消化脂肪。
莫雲省

莫雲省（Munster；愛爾蘭話：Cúige Mumhan/Mumha）係愛爾蘭四個歷史省份其中之一，位於愛爾蘭島南部。有6郡。
面積24607.52平方公里，省名係塞爾特人女神個名。最大城市係Cork。
莫錦泉

莫錦泉（Anthony Mok Kam-chuen）係香港超達工程有限公司（Supremetech Engineering Co. Ltd.）董事，係飛利浦慳電膽嘅代理商；產品包括機場照明、LED交通燈、鐵路電力裝置；業務包括機電工程；服務中港澳；客戶包括香港政府；寫字樓嚮火炭黃竹洋街仁興工業大廈。

屋企
莫錦泉個女莫蔚淇係曾蔭權大仔曾慶衍個老婆，住港島半山區寶珊道，文件上嘅業主福僑發展有限公司，莫錦泉都有份。
莫雷諾

利寧莫雷諾：厄瓜多爾政治人。
拜倫莫雷諾：厄瓜多爾球證。
莫雷洛斯州

莫雷洛斯州係墨西哥嘅一個州，喺國土中部，首府庫埃納華卡。
莫靜璇

莫靜璇係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
莫里斯賈爾

莫里斯賈爾（Maurice Jarre，1924年9月13號—2009年3月28號），係法國人，作曲家，作品包括《齊瓦哥醫生》、《沙漠梟雄》 電影配樂。莫里斯賈爾有84歲命。
眼郁動

眼郁動（粵拼：ngaan5 juk1 dung6）指隻動物有意無意噉郁佢嘅眼，通常反映咗注意力嘅轉移。眼郁動可以用眼動追蹤技術嚟量度，呢啲技術會提升好似係「對眼喺呢個時間點望住呢個位，逗留咗幾多幾多秒」等嘅資訊。
眼動追蹤數據嘅圖例；圖上嘅一個圓圈代表個受試者有𥄫實過嘅區域（望咗超過若干秒），而圓圈上嘅數字表示望嘅次序。
喺廿一世紀嘅眼動追蹤研究裏面，最常用嘅做法係拍片影住受試者對眼，個眼動追蹤器會得到受試者眼珠嘅影像，用機械學習演算法等嘅方法加埋「個鏡頭喺邊個位置」嘅資訊，判斷受試者拍片期間每個時間點對眼望住邊個位。呢啲資訊跟住就可以攞嚟做進一步嘅分析。

基礎
睇埋：注意力同視覺
眼郁動可以用嚟量度注意力。

應用
字幕嘅設計有可能用到眼郁動嘅概念。例如媒體製作上就有提到字幕唔應該太長，用中文字寫嘅話每行唔應該超過 32 個字符——字幕長得滯，觀眾就可能對眼要大幅度郁動，搞到佢哋對眼唔舒服:4.3。
想像家陣有份噉嘅研究：研究者搵一大拃畫人物嘅畫返嚟，叫受試者睇吓啲畫，一路用眼動追蹤器監察住佢哋嘅眼珠；佢哋跟住發現，多數受試者都會望咗（視覺固定）幅畫當中塊人面先（將注意力擺喺塊人面嗰度）－於是呢份研究就搵到一啲有趣嘅資訊。
眼鏡猴屬

眼鏡猴屬（學名：Tarsius）係靈長目眼鏡猴科嘅一屬，已知包含大約11個現存物種。
眼鏡蛇

眼鏡蛇係眼鏡蛇科下面一個屬，有唔少品種，譬如中國同東南亞常見嘅飯鏟頭。
眼鏡蛇科

眼鏡蛇科（Elapidae）係有鱗目蛇亞目嘅一個科，下面有61個屬231個品種。
眼鏡熊

眼鏡熊（學名：Tremarctos ornatus）係南美洲特產嘅一種熊科動物，係南美唯一一種熊。
眼鏡糖

眼鏡糖係一粒朱古力糖，喺舊時香港幾興。佢係用打橫「8」字型錫紙做包裝，好似眼鏡噉，只要兩邊加橡筋就可以當眼鏡玩。錫紙包住豆形朱古力，食嗰陣只需用手指拮穿錫紙就食得。
眼鏡

眼鏡（粵拼：ngaan5 geng3 或者 ngaan5 geng3*2）係用嚟矯正視力嘅光學儀器，主要用嚟矯正近視、遠視、老花、散光。現代眼鏡係用鏡框、鏡片、鼻墊、眼鏡柄、同埋螺絲嚟造成，不過有啲眼鏡係冇鏡框。戴法係將眼鏡柄放喺兩隻耳仔上便，鼻墊頂住鼻樑，鏡片喺對眼前便。
另外重有第種眼鏡，太陽眼鏡用嚟減輕太陽照射，安全眼鏡喺裝修嗰陣用嚟保護對眼，游水眼鏡就喺游水嗰陣用嚟保護對眼，同埋3D眼鏡等等。
戴透明眼鏡嘅人又叫做「四眼」。
眼鏡凱門鱷

眼鏡凱門鱷，又叫南美短吻鱷，凱門鱷或眼鏡鱷，係一種鱷魚。因為眼前端有一條橫骨嵴，好似人戴嘅眼鏡架，因此英文名有眼鏡鱷之稱。普通凱門鱷體長最大可達2.5 米，啱啱孵出嚟嘅鱷魚 BB 有20 - 25 cm 長。嘴長，背面呈橄欖綠色，頭、身體、尾上有好多好多深色斑，背脊同尾巴上有深棕色或黑色嘅橫帶紋，肚 dump 係純米色或者淺黃色。初孵出嚟鱷魚 BB 下琶（頜）兩側有淡色斑，到咗大約 35cm 長嗰陣呢啲斑紋會消失晒。

分佈
凱門鱷係美洲鱷類分布最廣泛嘅種類。原產中南美洲，不過有人帶佢哋到佛羅里達州同古巴。呢種鱷魚根據分佈地分成幾個亞種。

生物學
普通凱門鱷住喺廣泛嘅水域棲息地。同其他鱷魚一樣，食物隨年齡、季節同棲息地嘅唔同而變化。鱷細個主要食無脊椎動物，特別係鞘翅目昆蟲，亦都食螺、蝦、蟹。大咗主要食脊椎動物，包括水生同陸生脊椎動物。策略包括靜靜伏喺度唔郁，偷襲路過嘅陸上脊椎動物，響水度偷襲游近嘅魚同其他水生脊椎動物，有時亦會用身體同埋尾趕啲魚到淺水處或者響開闊水體將啲魚驅趕到狹窄岸邊再捕食。
求愛行為包括跳出水面，炫耀條尾，輕咬同摩擦頭頸咁。凱門鱷響唔同地點嘅造巢活動嘅高峰期亦有唔同，一般喺潮濕季節。個巢用葉、樹枝仔、雜草同泥堆成山仔型。每次生差唔多 40 隻蛋，成個孵化期鱷魚乸有規律咁關心同埋保護巢址。鱷魚 BB 出殼時發出叫聲，鱷魚乸（有時公會幫手）將巢挖開送鱷魚 BB 落水裏面，有時乸會用嘴幫鱷胚破殼而出，重用嘴擔鱷 BB 入水。凱門鱷一世唔同時期有唔同敵人。食鱷蛋嘅動物有黑點雙領蜥、發冠長腳鷹、食蟹狐、浣熊、長鼻浣熊同戴帽猴等。食鱷魚 BB 同鱷魚仔嘅有：鯰魚呢啲肉食性魚類、龜、鱷魚、夜鷺、鸛、鷹、虎貓以及家豬。美洲豹同埋森蚺都會捉成年鱷魚食。

種群動態同保護
爬蟲館 (屯門公園)裏面嘅眼鏡凱門鱷
凱門鱷分布廣，數量多，係提供國際鱷皮貿易嘅最主要種類。響原生地以外地方，佢係極具威脅性嘅外來物種。
響香港，嘉道理農場暨植物園而家養咗一條眼鏡凱門鱷，就響水鳥池嗰邊。另外，康樂及文化事務署亦喺2008年運咗一條去爬蟲館 (屯門公園)度養。
眼鏡妹

眼鏡妹（日文：眼鏡娘）係日本動畫同漫畫嘅行話，專指戴住眼鏡嘅女仔角色，通常性格比較文靜好學。
眼鏡鋪

眼鏡鋪，係賣眼鏡嘅鋪頭，亦提供驗眼服務，有視光師駐守。
粒子

粒子（粵拼：lap1 zi2）係物理科學入面一樣物質嘅最基礎單位，所有物質都由各種粒子組成。質子、中子同電子三種粒子，可以組成元素最細單位原子。
粒子加速器

粒子加速器（particle accelerator）係指利用電場嚟推動帶電粒子，令呢啲粒子得到高能量嘅機械。
粒子數

粒子數（英文：particle number，）係指一個熱力學系統入面有幾多粒粒子。
粉飾灰泥

粉飾灰泥係建築材料，可以係熟石膏、砂漿或者其他類似嘅物料，主要用嚟粉飾建築物外牆。
粉蝶科

粉蝶科（Pieridae）係一科蝴蝶，特徵係多數白色、黃色、或者橙色；蛹會有絲做支撐。
Colias nina
粉腳雁

粉腳雁（Anser brachyrhynchus）係鴨科雁屬嘅一種雀，主要分佈喺西歐地區。佢哋對腳係粉紅色，個身就係黑白色。
粉腸

粉腸係某啲動物一個吸收同埋儲營養嘅器官，因為入面有脂肪，食落有粉粉哋嘅口感，而形狀似腸，所以叫做「粉腸」。
好多時食到嘅係豬粉腸，其實就係豬小腸連埋十二指腸嘅合稱。牛亦有粉腸，但因為質感唔好，所以好少愛嚟食用。

第啲意思
廣東話有時會叫人做粉腸，係攞「撚樣」嘅諧音[未記出處或冇根據]，即係話人戇居居、傻傻哋，或者係衰人壞人噉解。
粉錦公路

粉錦公路係香港一馬路，條路由上水迴旋處（寶石湖路同粉嶺公路交界）直至八鄉迴旋處（八鄉警署），喺1930年代通車，全長約莫8.8公里。沿線設施有北區醫院同埋消防訓練學校等等。
粉絲福利署

《粉絲福利署》（英文：Fans Club Welfare Department）係香港MakerVille製作嘅綜藝節目，MM730系列之一，由鄺旨呈（旨呈）、蔡寶欣（Pony）同黃正宜（阿正）（第1-15集） / 蔡曉童（童童）（第16集起）主持，2022年4月5號到2023年11月14號逢禮拜二19:30-20:00喺香港電視娛樂ViuTV播。節目會請唔同歌手同佢哋嘅Fans一齊玩遊戲，又會安排偶像送禮物畀Fans。

節目調動
2022年12月6號：由於19:30-20:30臨時重播《前國家主席江澤民追悼大會》，呢個節目暫停播映，原定播出嘉賓張天穎嘅一集未有順延一集而係改為喺2023年1月3號播出。
耆英先鋒隊

《耆英先鋒隊》（英文：Praying Heros）係2007年由香港影音使團製作嘅福音電影，套戲嘅對象係長者，劇情比較簡單。故事講述一個熱愛音樂嘅年青音樂人Johnny，同一班「老有所為」、樂天派嘅長者，經歷無盡困難，共同演出一個長者音樂劇，獻畀其他長者欣賞。

劇情簡介
年青音樂人Johnny，因為自己嘅理想，同爸爸陳伯產生咗衝突，導致兩父子多年都冇見面。之後，爸爸患上老人癡呆症，Johnny唯有暫時放低音樂理想，留喺香港照顧佢。期間Johnny喺爸爸創立嘅老人中心—祈安社，結識咗一班樂天嘅長者，並因住同哋共同演出音樂劇，獻畀其他長者欣賞，漸漸從無視佢哋嘅努力，到從佢哋身上領受到禱告嘅力量同世上最偉大嘅愛。最後，Johnny更喺牧師嘅引領下，從爸爸自製嘅錄影帶中，領略到爸爸對自己嘅愛，重燃兩代嘅情深。同時，Johnny亦投入老人中心嘅音樂劇演出。
而家

而家，時間指示，眼下一刻，即係今，亦有寫依家、宜家，古同爾今，亦有寫現、現時、現在、目前、目下、眼下、家下、今下、當下、當前、家陣、今陣、如今等。舊時，過去咗時間，同遞時，未來嘅時間，之間嗰段時間。可以係眨眼之間或者一念之間、一日或更加長嘅時間。而家亦可以直接感知一件事嘅第一時間，而唔係諗返轉頭或者回憶（感知超過一次），亦唔係猜測（預測，假設，唔確定）。
英文稱之為now，或者At present。
廣東話家字，係今字，甩咗尾合口鼻音而成。今字之外，現、眼、目都係指眼睇見之時。
耍冧

耍冧（粵拼：saa3 lam1）即係道歉，有傳係嚟自亞拉伯文salaam（打招呼），係一種禮貌，指當一個人做錯事或者唔小心撞嚫人嗰陣同人認錯嘅行為，講「對唔住」或者「唔好意思」。如果明知自己犯錯咗，都企硬唔耍冧係非常之無禮貌。
耍盲雞

耍盲雞，集體遊戲一種。一人做鬼捉人，要扮盲，其他畀人要唔畀鬼促，必要時擾亂鬼。世界各地都有人玩，亦相當古老。

玩法
首先揀大啲地方，有得走動，但唔可離開範圍。一人做捉，捉嘅人要矇眼，多數布矇又或者用眼罩，等佢睇唔到嘢。而其他人走避，唔好捉到，捉嘅聽聲去捉其他人，而其他人亦可以整啲聲擾亂佢，等佢撲空。畀人捉到，就輪到佢做捉。
有其他變化，好似畀人捉到就離場，直到捉晒為止。又或者，捉到人要講出佢乜名先算數。

文學
《鹿鼎記》有一幕韋小寶同佢七個老婆大被同眠，嚮床上面一齊玩耍盲雞。
耐力

耐力（英文：endurance / stamina）係指一隻動物有幾能夠長時間持續噉維持高度活動。例如跑馬拉松就係一種好考耐力嘅活動。
耆菜

《耆菜》（Senior Cuisine）係香港電視娛樂製作嘅娛樂資訊節目，2017年3月18號開始逢禮拜六朝早08:00-08:30喺ViuTV首播，節目主持係陳圖安。節目介紹啱老人家食嘅菜式。
蓋亞

蓋亞（粵拼：goi3 aa3；希臘文：Γαῖα／Γαίη／γαία／Γῆ）係希臘神話嘅大地女神，亦係古希臘神話嘅大母神。喺古希臘俾人當係神噉拜。
蓋亞有時仲會畀人描繪成「大地」呢樣嘢嘅人格化，當大地因為打仗而著嗮火嗰陣，蓋亞會覺得痛。
喺歐洲，啲人口頭上成日話蓋亞係創造咗原始神祇、宇宙萬有同埋神靈、人類嘅創造之神。
蓋

蓋，又叫冚，係容器面頭可以自由裝拆嘅部份，閂埋就可以令個容器密封，開返就可以解除密封狀態。
蓋世寶

蓋世寶（LuLu Kai，1979年12月28號—）係香港無綫電視藝員。佢喺香港出世，祖籍河南開封，參加1995年第8期無綫電視藝員進修班而入行，主要做細路節目主持，包括《閃電傳真機》、《至Net小人類》同《放學ICU》，係繼譚玉瑛之後歷年第二資深嘅香港細路節目主持。佢由2015年開始拍電視劇，2019年離巢。

演出
呢個表唔完整，歡迎加料。
蓋世豪俠

《蓋世豪俠》（英文：The Final Combat）係香港無綫電視拍攝製作嘅古裝武俠劇集，1989年拍同埋播，全劇共30集，監製劉家豪。
呢套劇開始咗周星馳嘅無厘頭文化。劇集裡面周星馳嘅口頭禪，好似「坐低飲杯茶，食個包」、「你講嘢呀？」同埋劇中嘅地方名「段古母辛府」（斷估冇辛苦）等成為咗當時香港人嘅口頭禪並流傳至今，做咗日常用語嘅一部分。
蓋世孖寶

《蓋世孖寶》（英文：Guts of Man），係香港無綫電視製作嘅古裝電視劇，由吳卓羲、陳鍵鋒、曹敏莉、蓋鳴暉、蘇玉華、元華、郭鋒、曾偉權主演，監製梁材遠。呢套劇2005年海外首播，2011年中午時段翡翠台首播。
菲達芝士

菲達芝士（希臘文：Φέτα），係種希臘原產嘅硬質芝士，傳統係用到羊奶去整，通常做沙律調味。
菲里氏 kappa

菲里氏 kappa（英文：Fleiss Kappa）可以話係高氏 kappa 嘅進階版，可以用嚟處理有超過兩位評核者嘅情況。
菲迪亞斯

菲迪亞斯（Phidias，前480年—前430年）係古希臘雕刻家同畫家。古代世界七大奇蹟之一嘅奧林匹亞宙斯神像就係由佢創作。
菲達萍杜

菲達萍杜（英文：Freida Pinto，1984年10月18號—）係印度女演員，喺2005年出道。佢喺印度孟買出世同成長，細細個嗰陣就已經話想做演員。佢讀緊孟買聖沙勿略學院期間，曾經參與過好多業餘戲劇演出。畢業之後，佢重短暫打過模特兒同電視節目主持人呢啲工。
菲臘高古

菲臘高古（粵拼：fei1 laap6 gou1 gu2，荷蘭文：Phillip Cocu，1970年10月29號—）係個退咗役嘅荷蘭足球運動員，司職中場。

葳蕤史
呢節要加長。
菲莉號

菲莉號，菲莉登陸器（Philae）係歐洲太空總署太空探測器計劃，羅薩塔號帶住嘅一部機械探測器，去 67P/楚留莫夫－格拉希門克彗星，喺2014年11月12號降落彗星表面，成為第一個喺彗星着陸嘅探測器。菲莉號降落之後，喺2014年11月12至15號同埋2015年6月13號至7月9號傳送到信號返地球。
西里伯斯海

西里伯斯海（英文：Celebes Sea）係太平洋一個海域，喺菲律賓棉蘭老、馬來西亞婆羅洲同印尼蘇拉威西之間，北面係蘇祿群島同蘇祿海，西南面係望加錫海峽、爪哇海同弗洛勒斯海。
西鄉

西鄉喺中國深圳西邊，近伶仃洋大鏟灣嗰邊，喺條河隔籬。家下係寶安區一個街道，叫西鄉街道。舊時係寶安縣下一鎮，叫西鄉鎮。
西鄉縣

西鄉縣係中國陝西漢中一個縣，總面積3240平方公里，人口41萬。
西鄉隆盛

西鄉隆盛（1828年1月23號—1877年9月24號）係日本武士，亦係江戶時代末期政治人，曾經對抗明治維新政府而打西南戰爭，最後打輸而去自殺。
維基同享有多媒體嘅嘢：
西鄉隆盛（類）
西鄉村

西鄉村（日文：西郷村／にしごうむら Nishigō mura */?）係日本福島縣西白河郡嘅一個村。
胡勝正

胡勝正（1940年8月5號—2018年7月10號）係臺灣經濟學者同政治人，喺臺灣宜蘭縣出世。佢主要嘅學術專長涵蓋總體經濟學、公共經濟學、經濟成長理論等方面，為中央研究院院士。曾任中華民國行政院經濟建設委員會主任委員，行政院金融監督管理委員會主任委員、財團法人中華經濟研究院董事長。

學歷
1940年，生於台灣宜蘭，係宜蘭中學舊生。
1960年，考取高考統計人員。
1962年，取得國立臺灣大學經濟學系學士，考取高考經濟行政人員，服完兵役後到美國羅徹斯特大學留學。
1967年，攞到羅徹斯特大學經濟學碩士學位。
1970年，攞到羅徹斯特大學經濟學博士學位。

經歷
1968年到1996年間，長期喺美國普渡大學教書擔任講師、副教授、教授同系主任等職位。
1979年到1980年，因為社會保險專長，獲得美國聯邦政府社會安全局（英文：Social Security Administration）邀請訪問一年。
1982年到1983年，擔任美國德州農工大學經濟系訪問教授。
1993年到1994年間，首度返回臺灣，喺中央研究院經濟學研究所擔任為期一年嘅訪問教授。
1996年，臺灣首次舉行總統大選全民直接選舉，爆發台灣海峽飛彈危機，佢從美國束裝返臺，出任中央研究院經濟學研究所研究員兼所長，喺中央研究院服務時獲得人文組評鑑第一名，到2001年卸任。返回台灣後曾受邀參與規劃國民年金制度。
1997年，開始擔任國立臺灣大學經濟學系合聘教授。獲得國科會傑出研究獎。
2000年，當選第23屆中央研究院院士。出任中央銀行理事。
2001年，入閣擔任行政院政務委員。期間負責七大部會業務，完成審查150幾部法案。擔任國立臺灣大學經濟學系兼任教授。
2004年，以行政院政務委員兼任行政院經濟建設委員會主任委員到2007年。獲得美國普渡大學經濟學榮譽博士。
2007年，轉任行政院金融監督管理委員會主任委員，協助處理財務惡化嘅中華商業銀行同力華票券，完成九項法律修正案立法，推動並完成21件銀行整併案；為咗維持健全嘅金融體系，將存款保險金額由100萬元新台幣調高到150萬元新台幣。2008年政黨輪替，新任行政院長劉兆玄於胡勝正主委卸任時頒發行政院一等功績獎章。
2010年，金管會主委卸任後，擔任臺灣科技大學講座教授、榮譽講座教授。
2011年，擔任小英教育基金會政策顧問。
2016年8月2號，擔任中華經濟研究院董事長。
2016年12月2號，回任中央銀行理事、常務理事。
2018年6月21號，中央銀行理監事聯席會議，抱病坐輪椅、戴氧氣瓶出席，對提案提出建設性意見。
2018年7月9號，抱病潤飾出席中央銀行理監事聯席會議發言稿。

病逝
2018年7月10號，喺台大醫院病逝。

言論
依家年輕人睇唔到願景所以甘願領22K，並表示曾經喺韓國遇到的士司機向佢講「個仔只願着西裝喺服務業返工，唔肯去製造業。」可見係全球性問題。
現代社會好多技術太專業，等到受訓完，原先目標投入嘅產業發生變動，職位亦都冇咗，而技能喺其他產業無用只能淪為通才，暗指產業分工細化係社會問題根源，同政府關係唔大，每個人年輕時選科系專長係一場豪賭，一選錯就落入底層。
胡卓希

胡卓希（Jason Wu，1990年2月6號—）係香港男演員，屬天高娛樂旗下，2012年出道，拍過唔少電影、電視劇同MV。
胡光孝

胡光孝（越南文：Hồ Quang Hiếu，1983年9月20號—），係個越南流行音樂男歌手，喺多樂省邦美蜀市出世，喺河內軍隊文化藝術大學畢業。
胡光孝響職業生涯第一個專輯叫做「只要你快樂」。
胡先翁

敦胡先翁（Hussein Onn，1922年2月12號—1990年5月29號）係第三任馬來西亞首相（1976年至1981年）。1981年因健康理由卸任，由副首相馬哈迪接任。
胡卓斌

胡卓斌（粵拼：wu4 coek3 ban1，Wu Cheuk Pan，1993年11月23號—）係香港籃球員，喺香港出世，而家[咩時候？]香港男子籃球代表隊嘅成員。
胡凱澄

胡凱澄（Amelia Wu，10月8號—），暱稱Ame，係香港廣播節目主持，早年兼職做加拿大中文電台主持，之後先後做過新城電台、香港商業電台、香港數碼電台同網絡電台D100主持。佢而家主力經營水晶舖頭同從事靈性工作。

演出
呢個表唔完整，歡迎加料。
蝠鼠

蝠鼠，又叫飛鼠，家陣科學上叫蝙蝠，係對翼手目動物嘅統稱，翼手目係哺乳動物中僅次於嚙齒目動物嘅第二大種群，而加一共有 19 個科 185 個屬 962 個品種，除咗極地同海洋中一啲島嶼外，分佈遍全世界。翼手目動物嘅四肢同尾之間覆蓋着薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都冇嘅，為咗適應飛行生活，翼手目動物進化出一啲其他種群所唔具備嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾均具爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。

特徵同習性
夜間活動，通常為群體活動，可達百萬隻，有啲溫帶地區嘅種類響冬季前會有遷徒嘅行為，主要住響洞穴、樹窿、森林裏面，一年繁殖一次，懷胎大約 2 - 6 個月，一次生一胎。

分類
翼手目可以分為兩個亞目：大蝙蝠亞目同小蝙蝠亞目。前者體形較大，多數以水果做嘢食，例如出名嘅狐蝙，翼展開可長達 90 厘米咁大；後者體形遠較前者細隻，多以昆蟲做嘢食。
大蝙蝠亞目嘅種類眼大，主要以花、果實做食物；小蝙蝠亞目體型同眼較大蝙蝠亞目細，以昆蟲、血、小動物、果實、花做食物。
蝙蝠科係小蝙蝠亞目下面嘅一科，約有 300 幾種。

中藥用
夜明砂係中藥嘅一種，原名天鼠屎，生藥係蝙蝠屎，具有清肝熱、散瘀血嘅功效，可治夜盲症。

蝙蝠同雷達
翼手目動物多響夜晚活動，佢哋主要依靠發出超聲波嘅回聲嚟定位，呢種定位機制係發明雷達嘅基礎。

蝙蝠同人類文化
由於蝙蝠嘅【蝠】字同福氣嘅【福】字諧音，因此響中華文化度，蝙蝠係幸福、福氣嘅象徵，蝙蝠嘅造型亦經常出現喺好多中華傳統圖案中，例如「五福捧壽」就係五個藝術化嘅蝙蝠造型圍住一個「壽」字圖案。而當舖嘅招牌就有「蝠鼠吊金錢」嘅圖。
在西方文化中蝙蝠係邪惡嘅象徵，由於佢地醜樣、日頭匿埋、夜晚先出動，所以有人認為蝙蝠係吸血鬼嘅化身，進而有人認為蝙蝠都係以吸血為生嘅邪惡動物，但實際上蝙蝠大多食昆蟲、生果為生，只有極個別嘅物種靠吸血為生。
蝦多士

蝦多士係種小食，係用蝦肉做餡嘅炸多士，切成細塊食。蝦多士源自廣東菜嘅鍋貼明蝦，之後傳到世界各地。
蝦

蝦（粵拼：haa1）係甲殼類節肢動物十足目水生動物。
蝦夷

蝦夷，又叫做毛人，係古代日本倭朝廷，對日本東北方族群嘅貶稱講法。依照地理嘅分佈，仲會分南蝦夷、西蝦夷、渡島蝦夷、渡覺蝦夷等。

日本古文獻度嘅蝦夷人
日本嘅北海道，喺舊陣時係叫作蝦夷（えみし Emishi 或えぞ Ezo），日本嘅史書度有唔少關於蝦夷人嘅記載。喺日本武尊傳說成立嘅時代（6世紀），照返《日本書紀》嘅記載，日本武尊經由海路進入陸奧國（依家嘅本州東北地方）攻打東夷「日高見國」。征討完咗，「蝦夷既平，自日高見國還之，西南歷常陸（依家嘅茨城縣東北方）」（轉引自沈淑敏 nd、日本書紀、尾張國熱田太神宮緣記）。由呢度可以睇到，蝦夷人嘅勢力範圍，係由茨城縣東北地區，去到成個本州東北地方。
《日本書紀》入邊，就係咁記載蝦夷嘅：「朕聞：其東夷也，識性強暴，凌犯為宗。村之無長，邑之勿首。各貪封界，並相盜略。亦山有邪神，郊有姦鬼。……其東夷之中，蝦夷是尤強焉。男女相居，父子無別。冬則宿穴，夏則住樔。衣毛飲血，昆弟相疑。……故往古以來，未染王化。……即巧言而調暴神，振武以攘姦鬼。」「東夷之中，有日高見國。其國人，男女並椎結文身，為人勇悍。是總曰蝦夷。亦土地沃壤而曠之，擊可取之。」（轉引自沈淑敏 nd、日本書紀）
江戶時代，德川光圀編過《大日本史》，其中嘅《諸藩列傳》收有《蝦夷傳》上、下兩卷。（蝦夷傳上、蝦夷傳下）
《山海經》同倭王武上表度講嘅毛人都係指呢個族群，原先係生活喺日本關東，收尾畀倭朝廷猛咁驅趕，先至去咗本州北方重有北海道。